শচীনের পরে অবশ্য এখন পর্যন্ত ওয়ানডেতে আরও ৬টি ডাবল সেঞ্চুরি হয়েছে। পরের বছরই করেছিলেন ভারতে আরেক কিংবদন্তি বিরেন্দ্র শেওয়াগ (২১৯)। কিন্তু ডাবল সেঞ্চুরিকে ছেলে খেলা বানিয়ে ছেড়েছেন একই দেশের বর্তমান তারকা রোহিত শর্মা। তার অধীনে রয়েছে রেকর্ড ৩টি ডাবল সেঞ্চুরি। মাঝে অবশ্য ওয়েস্ট ইন্ডিজের ব্যাটিং দানব ক্রিস গেইল ও নিউজিল্যান্ডের মার্টিন গাপটিলও ডাবলের অর্জনে নাম লিখিয়েছেন।